OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

ŠKOLSKI ODBOR

KLASA: 007-04/22-02/08

URBROJ: 238-30-07-22-2

U Poljanici Bistranskoj, 19. listopada 2022. godine

**ZAPISNIK 15. SJEDNICE ŠKOLSKOG ODBORA**

održane 27. listopada 2022. godine

Prisutni: Ljiljana Popovački Račić, Sandra Škrlin, Božidar Glas, Dražen Blažeković, Antonija Matić

Ostali prisutni – Eduard Kovačević – ravnatelj, Tea Žlebački – zapisničar

Odsutni: Natalija Dubravec, Josipa Meštrović Špoljar

 Sjednica je počela u 18:15 sati.

Predsjednica Školskog odbora pozdravila je sve prisutne, te predložila sljedeći:

D n e v n i r e d

**-**Verifikacija zapisnika s prošle sjednice

1. Prethodna suglasnost Školskog odbora na Odluku ravnatelja o zapošljavanju učitelja/učiteljice razredne nastave (učiteljica u produženom boravku) na neodređeno, puno radno vrijeme

2. Prethodna suglasnost Školskog odbor na Odluku ravnatelja o zapošljavanju učitelja/učiteljice razredne nastave (učiteljica u produženom boravku) na određeno, puno radno vrijeme

3. Prethodna suglasnost Školskog odbor na Odluku ravnatelja o zapošljavanju učitelja/učiteljice prirode-biologije na određeno, puno radno vrijeme

4. Prethodna suglasnost Školskog odbor na Odluku ravnatelja o zapošljavanju učitelja/učiteljice matematike na neodređeno, nepuno radno vrijeme (20 sati tjedno)

5. Prethodna suglasnost Školskog odbor na Odluku ravnatelja o zapošljavanju učitelja/učiteljice hrvatskog jezika na određeno, nepuno radno vrijeme (15 sati tjedno-pripremna nastava iz hrvatskog jezika)

6. Prethodna suglasnost Školskog odbora na Odluku ravnatelja o zapošljavanju domara/ice na neodređeno, nepuno radno vrijeme (20 sati tjedno)

7. Prethodna suglasnost Školskog odbora na Odluku ravnatelja o zapošljavanju kuhara/ice na neodređeno, nepuno radno vrijeme (20 sati tjedno)

8. Razno

Dnevni red je jednoglasno usvojen. Na zapisnik 14. sjednice Školskog odbora nije bilo primjedbi te je zapisnik jednoglasno prihvaćen.

Ad.1.

Ravnatelj Škole obavijestio je nazočne članove Školskog odbora kako je prema raspisanom natječaju za radno mjesto učitelja/ice razredne nastave u produženom boravku na neodređeno, puno radno vrijeme pristiglo 15 zamolbi, a na razgovor je pristupilo 7 kandidatkinja.

Prijedlog je ravnatelja da se na radno mjesto učitelja/ice u produženom boravku na neodređeno, puno radno vrijeme zaposli Dorotheja Grgić koja već dvije godine radi u Školi na zamjenama.

Članovi Školskog odbora dali su jednoglasnu suglasnost na ravnateljev prijedlog da se na radno mjesto učitelja/ice u produženom boravku na neodređeno, puno radno vrijeme zaposli Dorotheja Grgić.

 Ad.2.

Ravnatelj Škole obavijestio je nazočne članove Školskog odbora kako je prema raspisanom natječaju za radno mjesto učitelja/ice razredne nastave u produženom boravku na određeno, puno radno vrijeme pristiglo 15 zamolbi, a na razgovor je pristupilo 7 kandidatkinja.

Prijedlog je ravnatelja da se na radno mjesto učitelja/ice u produženom boravku na određeno, puno radno vrijeme zaposli Lea Jurjec koja trenutno na ugovor do 60 dana mijenja učiteljicu Martinu Novak koja je na roditeljskom dopustu, a vraća se u drugom polugodištu.

Članovi Školskog odbora dali su jednoglasnu suglasnost na ravnateljev prijedlog da se na radno mjesto učitelja/ice u produženom boravku na određeno, puno radno vrijeme zaposli Lea Jurjec.

 Ad.3.

Ravnatelj Škole obavijestio je nazočne članove Školskog odbora kako je prema raspisanom natječaju za radno mjesto učitelja/ice prirode i biologije na određeno, puno radno vrijeme pristiglo 4 zamolbe, a na razgovor su pristupila 2 kandidata.

Prijedlog je ravnatelja da se na radno mjesto učitelja/ice prirode i biologije na određeno, puno radno vrijeme zaposli Kristina Kovšca Mavrić koja u odnosu na Matiju Opašića koji trenutno mijenja učiteljicu Nikolinu Ričko koja je na roditeljskom dopustu, zadovoljava uvjete po natječaju i također ima iskustva u nastavi.

Članovi Školskog odbora dali su jednoglasnu suglasnost na ravnateljev prijedlog da se na radno mjesto učitelja/ice prirode i biologije na određeno, puno radno vrijeme zaposli Kristina Kovšca Mavrić.

 Ad.4.

Ravnatelj Škole obavijestio je nazočne članove Školskog odbora kako je prema raspisanom natječaju za radno mjesto učitelja/ice matematike na neodređeno, nepuno radno vrijeme pristiglo 2 zamolbe.

Trenutno na radnom mjestu na određeno (ugovor do 5 mjeseci) radi učiteljica Mirjana Matulić koja je izvrsna u razredu, međutim stigla je zamolba kandidatkinje koja ima prednost u odnosu na Matulić.

Prijedlog je ravnatelja da se na radno mjesto učitelja/ice matematike na neodređeno, nepuno radno vrijeme zaposli Julijana Koludrović.

Članovi Školskog odbora dali su jednoglasnu suglasnost na ravnateljev prijedlog da se na radno mjesto učitelja/ice matematike na neodređeno, nepuno radno vrijeme zaposli Julijana Koludrović.

 Ad.5.

Ravnatelj je obavijestio nazočne članove Školskog odbora da je Škola dobila suglasnost za zapošljavanje učitelja/ice pripremne nastave hrvatskog jezika na određeno, nepuno radno vrijeme temeljem jedne učenice iz Ukrajine i dva učenika iz Makedonije.

Na natječaj su pristigle dvije zamolbe, od kojih je jedna kandidatkinja na razgovoru bodovana najvećim brojem bodova – 20, a druga -19.

Prijedlog je ravnatelja da se na radno mjesto učitelja/ice hrvatskog jezika na određeno, nepuno radno vrijeme (15 sati tjedno) zaposli Valentina Maljuna.

Članovi Školskog odbora dali su jednoglasnu suglasnost na ravnateljev prijedlog da se na radno mjesto učitelja/ice hrvatskog jezika na određeno, nepuno radno vrijeme zaposli Valentina Maljuna.

Ad 6.

Prema raspisanom natječaju za radno mjesto domara/ice na neodređeno, nepuno radno vrijeme (20 sati tjedno), pristigle su dvije zamolbe.

Kandidati ne udovoljavaju svim uvjetima iz natječaja, nemaju položen ispit za voditelja/rukovatelja centralnog grijanja.

Ravnatelj predlaže da se na radno mjesto domara, na određeno (do 5 mjeseci), nepuno radno vrijeme zaposli gospodin Goran Gašpar koji je već radio na zamjenama i trenutno radi na ugovor do 60 dana.

Članovi Školskog odbora jednoglasno su dali suglasnost na ravnateljev prijedlog da se na radno mjesto domara, na određeno (do 5 mjeseci), nepuno radno vrijeme zaposli gospodin Goran Gašpar.

Ad.7.

Prema raspisanom natječaju za radno mjesto kuhara/ice na neodređeno, nepuno radno vrijeme (20 sati tjedno), pristigla je jedna zamolba, gospođe Ljubice Mijačević koja ne zadovoljava uvjete iz natječaja, ali je položila higijenski minimum te trenutno radi na tom radnom mjestu.

Ravnatelj predlaže da se na radno mjesto kuhara/ice, na određeno (do 5 mjeseci), nepuno radno vrijeme zaposli Ljubica Mijačević.

Članovi Školskog odbora jednoglasno su dali suglasnost na ravnateljev prijedlog da se na radno mjesto kuhara/ice, na određeno (do 5 mjeseci), nepuno radno vrijeme zaposli Ljubica Mijačević.

 Ad.8.

Gospođa Natalija Dubravec se ispričala zbog nedolaska na sjednicu te postavila upit mailom vezan uz najavu Vlade oko financiranja školskih obroka. Roditelje zanima ima li škola točne informacije o projektu, što se podrazumijeva pod zdravom i hrvatskom hranom, znači li to kuhani obrok ili se ostaje na „užini“ kao do sada.

Ravnatelj je objasnio da bi to bilo oko 120 dodatnih obroka, a tada bi nam trebalo odobrenje za još „pola kuharice“. Isto tako je rekao da u Školi o tome isto znamo što i roditelji, samo ono što se objavljuje u medijima. Službene informacije o projektu za sada nema.

Sljedeće, vezano uz tužbu za vodu na adresi Potočna 1, Poljanica Bistranska angažirali smo odvjetnika, koji će nas zastupati pred Općinskim sudom u Zagrebu.

Isto tako, ravnatelj obavještava nazočne da je ponovno bio s načelnikom Općine Bistra na sastanku u Zagrebačkoj županiji zbog dvorane u matičnoj školi. Dvorana je trenutno u fazi idejnog rješenja i izvedbenog projekata, osigurano je 500.000,00 kuna, postojeća dvorana bi ostala, a na mjestu između vanjskog igrališta i vrtića bi se gradila nova dvodijelna dvorana s borilištem i dodatnim igralištem.

U procesu je i postupak za certificiranje Područne škole u Gornjoj Bistri, energetska obnova. Plan je također i dograditi Školu da bi se nastava mogla održavati u jednoj smjeni. Dokumentacija za projekt je financirana iz općinskog proračuna.

Na kraju je ravnatelj obavijestio nazočne članove kako učenici osmih razreda idu 3. i 4. studenoga 2022. godine u Vukovar, a neki razredi su već bili na terenskim nastavama te je pohvalio učenike Škole koji su osvojili 1. mjesto u županiji u Krosu te 1. mjesto u rukometu.

Sjednica Školskog odbora završila je u 19:00 sati.

Zapisničarka: Predsjednica Školskog odbora:
Tea Žlebački Ljiljana Popovački Račić